|  |  |  |  |  |
| --- | --- | --- | --- | --- |
| Številka: | 43001-46/2024 |  | oznaka naročila: | U-  |
| Datum: | 20. 3. 2024 |  | MFERAC: | 2431-24-000157/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

|  |
| --- |
| **Predmet naročila:****UJMA 2023: Izdelava izvedbenega načrta na nivoju Projekta za izvedbo (PZI) rehabilitacije mostu (MS0328) čez Ledavo na R3-719/5621 v km 0,200.** |

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-46/2024.

Vsebina in cilji naročila

Most se nahaja v občini Rogašovci, na regionalni cesti R3-719/5621, na odseku Rogašovci – Kramarovci in premešča potok Ledavo. Objekt se nahaja na zavarovanem območju Natura 2000, ekološko pomembnem območju in Krajinskem parku Goričko. Po pregledu uradnih evidenc katastra GJI, na objektu ali njegovem varovalnem pasu ni gospodarske javne infrastrukture.

Obstoječe stanje objekta je slabo. Zaradi zamakanja in zmrzlinsko neodpornih materialov ter tudi same starosti so poškodovane skoraj vse betonske površine, na več mestih pa je vidna korodirana armatura. V krilih in v opornem zidu je vidno horizontalno premikanje. Betonske površine prekladne konstrukcije so površinsko porozne in slojevite, vidno je premakanje in izločanje soli. Kanaleta ob objektu je uničena, lokalno je vidno plazenje brežine.

Cilj predmetnega naročila je izdelava izvedbenega načrta – PZI za izvedbo nadomestnega mostu z rehabilitacijo navezovalne ceste ter vodnogospodarskimi ureditvami z namenom, da se odpravijo posledice ujme 2023 in izboljša stanje infrastrukture.